REPUBLIKA HRVATSKA

ISTARSKA ŽUPANIJA

**OSNOVNA ŠKOLA Veli Vrh Pula**

**Josipa Zahtile 1**

**P U L A**

|  |
| --- |
| Klasa: 400-02/24-01/02 |
| Ur.br.: 2163-7-8-24-02-1U Puli, 12.12.2024. |
|  |

**OBRAZLOŽENJE FINANCIJSKOG PLANA ZA 2025.**

1.UVOD

**Sažetak djelokruga rada Škole:**

Osnovna škola Veli Vrh Pula je javna ustanova sa sjedištem u Puli Josipa Zahtile 1.

 Djelatnost Škole obuhvaća osnovnoškolsko obrazovanje i odgoj učenika od 1. – 8. razreda. Nastava je organizirana u samo jednoj smjeni i to jutarnjoj kroz petodnevni radni tjedan sa slobodnim subotama.

Nastava se odvija u oblicima: redovna, izborna, dodatna, dopunska i produženi boravak, a izvodi se prema Nastavnom planu i programu koje je donijelo Ministarstvo znanosti i obrazovanja, prema Godišnjem planu i programu te Školskom kurikulumu za školsku godinu 2024./2025.

Školu polazi 516 učenika u 28 odjela.

2. OBRAZLOŽENJE PROGRAM (AKTIVNOSTI I PROJEKATA)

**Projekcija u 2024./2025:**

Prioritet Škole je kvalitetno obrazovanje i odgoj učenika koje se ostvaruje kroz:

* stalno usavršavanje nastavnog kadra, te podizanje nastavnog standarda na višu razinu
* razvijanje međuljudske i interkulturalne vještine u funkciji inkluzije, poznavanje multimedijalnih alata i razvijanje poduzetničkih vještina
* poticanje učenika na izražavanje kreativnosti, talenata, vještina i sposobnosti kroz uključivanje u slobodne aktivnosti, natjecanja te druge aktivnosti u sklopu projekata, priredaba
* poticanje za sudjelovanje na sportskim aktivnostima, uključivanje kroz natjecanje na školskoj i višoj razini
* organiziranje zajedničkih aktivnosti učenika, roditelja i učenika tijekom izvannastavnih aktivnosti, na organizaciji u upoznavanju kulturne i duhovne baštine i zavičaja
* poticanje razvoja pozitivnih vrijednosti i natjecateljskog duha kroz razne nagrade najuspješnijim grupama i pojedincima.

**Zakonske i druge pravne osnove:**

* Zakon o odgoju i obrazovanju u osnovnoj i srednjoj školi ( NN br. 87/08., 86/09., 92/10., 105/10,90/11.,5/12.,16/12.,86/12.,94/13.,152/14., 68/18. )
* Zakon o ustanovama ( NN br. 76/93., 29/97., 47/99., 35/08. )
* Zakon o proračunu ( NN br. 87/08.,136/12 )
* Pravilnik o proračunskim klasifikacijama ( NN br. 26/10.,12/13. )
* Pravilnik o proračunskom računovodstvu i računskom planu ( NN br.,124/14.,115/15;,87/16;,3/18,126/19,108/20 )
* Upute za izradu Proračuna Grada Pule za razdoblje 2025.-2027.
* Godišnji plan i program rada škole za školsku godinu 2024/2025.
* Kurikulum škole za školsku godinu 2024./2025.

 **Usklađenost ciljeva, strategije i programi s dokumentima dugoročnog razvoja:**

Školske ustanove ne donose strateške, već godišnje planove i programe ( GPP i školski kurikulum) prema Planu i programu koje je donijelo Ministarstvo znanost i obrazovanje. Vertikala usklađivanja ciljeva i programa MZO-a i jedinice lokalne samouprave sa školskom ustanovom je provedena u dodirnim točkama.

Također, planovi se donose za nastavnu, a ne za fiskalnu godinu. To je uzrok mnogim odstupanjima u izvršenju financijskih planova, odnosno pomak određenih aktivnosti iz jednog u drugo polugodište uzrokuje promjene u izvršenju financijskog plana za 2 godine.

|  |  |  |  |  |  |  |  |
| --- | --- | --- | --- | --- | --- | --- | --- |
| **POKAZATELJ REZULTATA** | **DEFINICIJA** | **JEDIN.I IZVOR** | **POLAZNA VRIJED.** | **IZVOR PODATAKA** | **CILJANA VRIJED. 2024.** | **CILJANA VRIJED. 2025.** | **CILJANA VRIJED. 2026.** |
| **Povećanje broja školskih projekata /priredbi/ manifestacija** | Razvijanje kreativnosti, međuljudske i interkulturalne vještine u funkciji inkluzije, poznavanje multimedijalnih alata te razvijanje poduzetničkih vještina, timskog rada, talenta i sposobnosti učenika | broj | 36 | Škola,Mrežna stranica škole,Školski kurikulum | 55 | 58 | 60 |
| **Povećanje br. učenika koji su uključeni u različite školske aktivnosti, projekte/ priredbe/ manifestacije** | Poticanje učenika na kreativnost, zajedništvo, te razvijanje njihovih sposobnosti i talenta, kvalitetno korištenje slobodnog vremena, uključivanje učenika u projekte | broj | 516 | Škola, Statističke analize,Izvješće o radu školeMediji | 550 | 530 | 510 |
| **Povećanje sudjelovanja na školskim, županijskim i državnim natjecanjima, smotrama** | Omogućiti darovitim učenicima proširivanje i produbljivanje kvalitete znanja, poticati samostalnost u pretraž. raznih izvora znanja te priprema za natjecanja i poticanje samostalnog istraživanja | broj | 150 | Škola, AZOO, Grad Pula, nadležne institucijeEU projekti | 150 | 140 | 130 |
| **Povećanje broja prva tri mjesta na županijskim i državnim natjecanjima** | Poticanje učenika na usvajanje novih znanja i spoznaja, kreativnosti. Vrednovanje kvalitete rada nastavnika s nadarenim učenicima | broj | 70 | Škola,Mediji,Mrežna stranica,AZOO | 70 | 65 | 60 |

***CILJ: Održavanje / Povećanje kvalitete nastavnog programa***

|  |  |  |  |  |  |  |  |
| --- | --- | --- | --- | --- | --- | --- | --- |
| **POKAZATELJ REZULTATA** | **DEFINICIJA** | **JEDIN.I IZVOR** | **POLAZNA VRIJED.** | **IZVOR PODATAKA** | **CILJANA VRIJED. 2024.** | **CILJANA VRIJED. 2025.** | **CILJANA VRIJED. 2026.** |
| **Odnos učenika prema drugim učenicima u Školi** | Poticanje pozitivnih vrijednosti, smanjiti broj sukoba te ojačati razrednu sinergiju | postotak | 90% | Škola, statističke analize, Izvješće o radu Škole,Nadležne institucije | 96% | 96% |  96%  |
| **Potpuna usklađenost s Državnim pedagoškim standardom u pogledu broja učenika u razrednom odjelu** | Broj učenika u razrednom odjelu mora biti usklađen s Državnim pedagoškim standardom kako bi se osigurala minimalna kvaliteta provođenja osnovnoškolskog sustava odgoja i obrazovanja | Broj učenika u razrednom odjelu | 20 | MZOŠkola | 20 | 19 | 18 |
| **Povećanje broja sati dopunske nastave za učenike s teškoćama u učenju** | Povećanjem broja sati dopunske nastave za učenike s poteškoćama u učenju pridonosi se poboljšanju kvalitete i učinkovitosti obrazovanja takvih učenika | Broj sati tjedno | 26 | GPP,Škola | 30 | 32 | 32 |

 Sredstva decentralizacije –u odnosu na 2023.godinu smanjen iznos materijalnih troškova zbog manje upisanih učenika. Povećan je iznos za hitne intervencije jer se računa na povećanje cijena za godišnji servise kao i za razne popravke. Iznosi za plaće nisu planirani isključivo s propisanim indeksom rasta za tu vrstu rashoda, jer je bilo potrebno uzeti u obzir povećanje izdataka zbog povećanja dodatka na staž (0,5% po godini),a ostali prihodi planirani su na osnovu prava koje zaposlenik ostvaruje po kolektivnom ugovoru.

Prihode za financiranje rashoda, koji se financiraju minimalnim standardima, planirali smo po smjernicama za izradu proračuna koje nam je dao Grad Pula.

Od tako dobivenih vrijednosti prihoda prvo smo planirali namjenske rashode koji se planiraju na osnovi potrošnje tekuće godine, tj. troškovi energije, rashode za zdravstvene preglede zaposlenika, prijevoz učenika, usluge tekućeg održavanje građevinskih objekata, postrojenja i opreme. Iznos za zdravstvene preglede iznosi 165,90 eura po zaposleniku.

*Rashodi iz kategorije materijalnih troškova* planirali smo obvezne rashode za komunalne usluge, računalne usluge, za usluge čuvanja Škole, rashode za telefon, te obveznu pedagošku dokumentaciju i uredski materijal, premije osiguranja. Nakon toga planiramo ostale troškove prema prioritetima funkcioniranja Škole.

Planirani su i rashodi za produženi boravak koji se sastoji od 7 grupa s ukupno 150 učenika..

 Prihodi se prvenstveno koriste za redovito poslovanje, minimalni standard, te financiranje aktivnosti iz Godišnjeg plana i programa rada Škole.

 *Namjenski prihodi od sufinanciranja* obuhvaćaju prihode za sufinanciranje cijene školske kuhinje,produženog boravka, te uplata za provedbu dodatnih programa rada (izleta, ekskurzija, škole u prirodi ...)

*Tekuće pomoći:-* općinski i gradski proračun- sredstva za sufinanciranje marende i produženog boravka učenika koji imaju prebivalište u tim općinama.

*Tekuće pomoći iz državnog proračuna*-za namjensko trošenje. Planirani su i troškovi za jednu plaću po sudskoj presudi kao o i za zatezne kamate, te za troškove sudskih pristojbi i troškove parničnih postupaka ( ako novac ne bi bio uplaćen u tekućoj godini). Planiran je i iznos za isplatu plaća i ostalih materijalnih prava zaposlenika koji se isplaćuju iz državne riznice

Uključen je i iznos županijskog proračuna za namjensko trošenje-prihodi za natjecanja ukoliko to epidemiološke mjere dozvole.

3. ISHODIŠTA I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA

**Izvori sredstava za financiranje rada OŠ Veli Vrh Pula jesu:**

* **Opći prihodi i primici, skupina 67**; *lokalni proračun* (Grad Pula) za materijalne i financijske troškove poslovanja te održavanje , dio sredstava za plaću sedam učiteljica u produženom boravku
* U sklopu projekta Zajedno do znanja, procjenjeni su troškovi za isplatu plaće za osam pomoćnika u nastavi - stručnih komunikacijskih posrednika učenicima s teškoćama u razvoju, te ostalih troškova za pomoćnike (sanitarni pregledi, dnevnice za službena putovanja, i slično)
* U sklopu redovnog programa u plan su po uputi Grada uvršteni i rashodi za uvođenje programa „Građanski odgoj“ u 5.,6 razrede..
* **PRIHODI PO POSEBNIM PROPISIMA skupina 65**

sastoje se od prihoda za sufinanciranje školske kuhinje, plaće učiteljice u produženom boravku, nabava nefinancijske imovine,osobito knjiga za školsku knjižnicu (teži se nabavi lektirnog naslova bar za jedan cijeli razred po godini) ,te za provedbu dodatnih programa rada (izleta, ekskurzija, škole u prirodi,kazališne i kino predstave . Planirana su i sredstva za uplatu sredstava od refundacija šteta koju uplaćuje osiguravajući zavod, te šteta koje sufinanciraju roditelji ako napravi šteta na dodijeljenim tabletima ili udžbenicima.

 **DONACIJE**

**skupina 66**; namjenska sredstva za održavanje i poboljšanje učeničkog standarda

razna natjecanja nadarene djece.

**Pomoći, skupina 63:**

* *državni proračun* za plaće i ostale rashode za zaposlene,prihodi iz državnog proračuna (Agencija za odgoj i obrazovanje), za 1 županijskog voditelja; planirani su prihodi za isplatu mentorstva, te prihodi iz državnog proračuna namijenjeni za :

 - za opremanje školskih knjižnica lektirom i stručnom literaturom, te sredstva za nabavu besplatnih radnih udžbenika i udžbenika(refundacija MZOŠ).Planirana su i sredstva za sufinanciranje prijevoza u školu i iz škole roditeljima djece s teškoćama, za projekt koji omogućuje da sve učenice kojima je to potrebno imaju na raspolaganju besplatne uloške.

* *županijski proračun* -za programe, natjecanja

Planirani su i prihodi iz kojih će se vršiti refundacija sportskih natjecanja

*Općine* –financiranje dijela plaće za učiteljice u produženom boravku

**Konto 67 SOCIJALNI PROGRAM**- prihodi se odnose se na sredstva Grada Pule - subvencioniranje troškova prehrane učenika -socijalno zaštićenoj kategoriji i čiji su roditelji korisnici dječjeg doplatka .

4. IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI 2020./2021.GODINI

Jedan od glavnih pokazatelja uspješnosti provođenja programa, rezultati su koje učenici Škole postižu na natjecanjima znanja,susretima, smotrama,od županijske, državne i međunarodne razine te aktivno uključenje učenika i učitelja u planiranim aktivnostima.

Praćenje uspješnosti velikog broja učenika koji završavaju ovu Školu s odličnim i vrlo dobrim uspjehom ukazuje na kvalitetan rad naših zaposlenika. Pružamo stručnu pomoć i podršku za što kvalitetniji osobni razvoj svakog učenika, a to se reflektira na uspjeh naših učenika.

**USPJESI UČENIKA OŠ VELI VRH PULA U ŠKOLSKOJ GODINI 2023./2024.**

**Međunarodna natjecanja: Hippo – međunarodno natjecanje u znanju engleskog jezika:**

Naši su učenici ostvarili plasman u Državno polufinale.

Mentori: Nataša Birač Butući, Danijela Deželjin Čuturilo, Marietta Kaić Kosanović, Doris Mejak.

**Međunarodna natjecanja: “Klokan bez granica”, međunarodno matematičko natjecanje:**

Među nagrađenima u 10% najboljih u RH su i učenici naše škole.

Mentori: Jasenka Koren, Petra Štokovac, Sandra Novoselić, Goran Banovac, Tatjana Kadum.

**Međužupanijsko natjecanje mladihHrvatskog Crvenog križa:**

Naši su učenici ekipno osvojili 2.mjesto

Mentorica: Tina Grgorinić Kalogjera

**Međužupanijska GLOBE smotra:**

Naši su učenici ekipno osvojili 2.mjesto

Mentorica: Nataša Trenčevska

**Sudjelovanje na Županijskim natjecanjima:**

**Šah**: osvojeno 1.mjesto

Mentori: Martina Mahić i Bernard Rovis

**Badminton**: osvojeno 2.mjesto

Mentor: Bernard Rovis

**Modelarska liga:**  osvojeno 1. i 4. mjesto

Mentor: Mirza Salihović

**Sportski poligon „Veli Jože“ 3.razredi:** osvojeno 1.mjesto

Mentorica: Tea Železnik

**Sportski poligon „Veli Jože“ 4.razredi:** osvojeno 8.mjesto

Mentorica: Petra Štokovac

**Odbojka:** dječaci, osvojeno 3.mjesto

Mentor: Bernard Rovis

**Zavičajni kviz Krasna zemljo:** osvojeno 9.mjesto

Mentor: Igor Jovanović

**Sigurno u prometu:** osvojeno 3.mjesto

Mentor: Mirza Salihović

**Moderni ples**: osvojeno 1.mjesto

Mentorica: Tina Đurišić

**Croatian Makers liga 1.kolo pojedinačno:** osvojeno od 2. do 39. mjesta

Mentorica: Aleksandra Žufić

**Croatian Makers liga 2.kolo pojedinačno:** osvojeno od 1. do 14. mjesta

Mentorica: Aleksandra Žufić

**Croatian Makers liga 1.kolo ekipno:** osvojeno 1. i 2. mjesta

Mentorica: Aleksandra Žufić

**Croatian Makers liga 2.kolo ekipno:** osvojena dva 1. mjesta

Mentorica: Aleksandra Žufić

**Croatian Makers liga 3.kolo ekipno:** osvojena dva 1. mjesta

Mentorica: Aleksandra Žufić

**Croatian Makers liga 4.kolo ekipno:** osvojeno 2. i 3. mjesto

Mentorica: Aleksandra Žufić

**Pohvale za nastupe  na državnim i ligaškim natjecanjima u organizaciji subjekata koje podržavaju AZOO i MZO**

- **Atom liga:** Mentorice: Sara Lea Bažant, Katarina Taškovska i Nataša Trenčevska

- **Mat liga:** Mentorice: Katarina Taškovska, Tatjana Kadum, Dina Hoegler i Tina Đurišić

**Nastup i nagrade na državnim natjecanjma u organizaciji AZOO i MZO**

U školskoj godini 2023./2024., učenici naše škole sudjelovali su na više Državnih natjecanja i ostvarili zapažene rezultate:

- natjecanje u šahu, mentori: Martina Mahić i Bernard Rovis

- natjecanje u badmintonu, mentor: Bernard Rovis

- natjecanje Superfinale Croatian Makers lige, mentorica: Aleksandra Žufić

- natjecanje Modelarska liga, mentor: Mirza Salihović

**Informatičko natjecanje "Pula- moj grad"**

Informatičko natjecanje "Pula- moj grad". Učenici su se natjecali u 5 kategorija ostvarili zapažene rezultat ne čemu im čestitamo.

**Maškarana nastava u OŠ Veli Vrh**

 Tradicionalno se u OŠ Veli Vrh Pula posljednji dan maškara održava nastava pod maskama. Iako smo svi „maskirani“ i ove su godine naši učenici bili kreativni su pod različitim maskama istakli svoje osobne poruke.

**Dan ružičastih majica u OŠ Veli Vrh Pula**

Hrvatski sabor je 2017. godine izglasao da se svake zadnje srijede u veljači obilježava Dan ružičastih majica kao Nacionalni dan borbe protiv nasilja nad vršnjacima. Davne 2007.g. jedan učenik u kanadskoj školi bio je ismijavan i maltretiran jer je došao školu u ružičastoj majici, želeći time izraziti podršku majci koja je bolovala od raka. Taj događaj inspirirao je učenikove prijatelje da za nekoliko dana u znak prosvjeda odjenu ružičaste majice i iskažu podršku svom prijatelju. Vrlo brzo se prosvjed pretvorio u dan koji se obilježava diljem svijeta. Ove školske godine, učenici 6.a, 6.b, i 7.c izrađivali su ružičaste majice na koje su upisivale svoje poruke protiv nasilja.

**Smotra zavičajne nastave**

Dana 24.5.2024. održala se smotra zavičajne nastave 2024. u OŠ Kaštanjer u Puli. Iz naše škole sudjelovali su učenici 2.a razreda s temom Svjetionici pod mentorstvom Tatjane Kadum i Alena Klančara. Nakon zanimljivog programa otvaranja Smotre te pozdravnih govora podijelile su se zahvalnice školama te knjiga sa fotografijama Istre. Naša škola od prvog dana sudjeluje u projektima implementacije zavičajne nastave u Istarskoj županiji.

**Sportski dan škole**

Ove 2024. godine Sportski dan škole obilježio se u skladu s uvjetima. Za učenike nižih razreda matične škole organizirano je hodanje do Valelunge. Viši azredi su sudjelovali u raznim sportskim igrama(nogomet, skakanje u većama, potezanje konopa, odbojka, štafetne igre…)

**Vrtim Zdravi Film"**

Učiteljica naše škole Tina Grgorinić Klogjera provela je i ove godine u sedmim razredima naše škole projekt Nestlé "Vrtim Zdravi Film" Nestlé "Vrtim Zdravi Film" projekt je prvi put pokrenut u Hrvatskoj u 2011. godini u suradnji s Hrvatskim školskim sportskim savezom. Cilj projekta je edukacija učenika osnovnih škola o zdravim životnim navikama s težištem na pravilnoj prehrani i važnosti svakodnevnog bavljenja tjelesnom aktivnošću.

U školi se redovno provode preventivni programi:

Provedena je opservacija i prikupljanje podataka o zdravstvenim, socijalnim, obiteljskim i drugim karakteristikama učenika I. razreda.

Podneseno je izvješće o realizaciji špp 2023. Uredu za droge RH

Provedene radionice prema planu i programu ŠPP: Uvažavanje različitosti, Sprječavanje sukoba, Kontrola ljutnje…Radionice su realizirane na satovima SRO od strane razrednika i stručnih suradnica

Proveden je on line upitnik „Kako si?“ vezan uz ispitivanje mentalnog zdravlja učenika od 5.-8. razreda. Analiza rezultata prezentirana je na UV u svibnju.

Poduzete sa mjere u cilju zaštite prava učenika kao što su:

Pojačano je dežurstvo odgojno-obrazovnih djelatnika Škole i drugih radnika nastavljeno je tijekom cijele godine.

U suradnji s Centrom za socijalnu skrb u Školi već dugi niz godina djeluje grupa Produženog pedagoškog tretmana u koju je Rješenjem CZSS trenutno uključeno 2 učenika s ciljem prevencije rizičnog ponašanja i pomoći u učenju.

Održane su tematske Sjednice razrednih vijeća radi dogovaranja i usklađivanja odgojno-obrazovnih postupaka prema određenim rizičnim skupinama učenika (učenici s teškoćama u razvoju, učenici s određenim zdravstvenim poteškoćama, učenici koji postižu slab uspjeh u školi, učenici koji imaju neke druge posebnosti – obiteljske, socijalne...).

Opservacija i individualni rad s učenicima s teškoćama u razvoju - stručna suradnica socijalna pedagoginja (suradnja sa stručnim suradnicima Škole, roditeljima učenika, liječnicom školske medicine, Centrom za rehabilitaciju Pula, Stručnim timom za profesionalno usmjeravanje pri HZZO-u Pula, Stručnim povjerenstvom Upravnog odjela za obrazovanje, sport i tehničku kulturu IŽ).

Individualno savjetovanje nastavnika o prilagodbi i individualizaciji postupaka za učenike s teškoćama - stručna suradnica socijalna pedagoginja.

Razrednici i stručna služba kontinuirano su radili s učenicima rizičnog ponašanja i njihovim roditeljima kroz pojačani individualni i savjetodavni rad. Nastojalo se pomoći učenicima koji imaju poteškoća sa učenjem i učestalim izostancima iz škole, a s učenicima se razgovaralo i o sadržajima vezanim za komunikacijske vještine, toleranciju i nenasilno rješavanje sukoba.

Ravnateljica:

Ileana Zahtila Blašković